Williams Lake

Williams Lake er en by i den canadiske provinsen Britisk Columbia. Byen er den nest største i Cariboo-området, etter nabobyen Quesnel. Byen er kjent for Williams Lake Stampede, som var den største profesjonelle rodeoen i Canada etter Calgary Stampede. Historie Williams Lake har fått navn etter Secwepemc-høvdingen William, som forhindra Shuswap-folket fra å tilslutte seg Tsilhqot'in-stammens opprør mot nybyggerne. Bosetting i Williams Lake (kalt T'exelc av det lokale urfolket) startet for rundt 4000 år siden. Stedets skriftlige historie begynte først i 1860 under gullrushet i Fraser Canyon, når gullkommissær Philip Henry Nind og politikonstabel William Pinchbeck ankom området fra Victoria for å organisere det lokale styret og opprettholde lov og orden. På den tiden var det to stier som gikk til gullfeltene, en fra Douglas Road og en annen gjennom Fraser Canyon. Stiene møttes i Williams Lake, noe som gjorde stedet et godt valg for nybyggere og handelsmenn. Innen 1861 hadde kommissær Nind bygd et rådhus og hadde lagt planer for et fengsel. Nå som det lokale styret var basert i Williams Lake, måtte gullgravere og handelsmenn reise hit for å drive virksomheten deres, og det tok ikke lang tid før byen hadde eget postkontor, tinghus, hotel og fengsel. William Pinchbeck hadde fått satt opp saloon og butikk. Pinchbeck kom senere til å eie det meste av dalen. I juli 2017 erklærte Britisk Columbia en nødssituasjon da det var mer enn 200 skogbranner i den sentrale delen av provinsen. Innbyggere i Williams Lake, så vel som andre lokalsamfunn som Ashcroft og 100 Mile House ble gitt evakueringsordre. De fleste dro mot enten Prince George eller Kamloops. Økonomi Hovednæringene i Williams Lake er skogbruk, sagbruk, gruveindustri og jordbruk (særlig rancher). Gibraltar-gruva er den nest største kobbergruva i Canada. Den ligger like nord for byen og ansetter mange av innbyggerne. Referanser